सुदूरपश्चिमले मधेशविरुद्ध खेल्ने
गिरिजाप्रसाद कोइराला स्मृति चौथो राष्ट्रिय पुरुष हक्की प्रतियोगिताको सेमिफाइनलमा आर्मी, पुलिस, सुदूरपश्चिम र मधेश प्रदेश पुगेका छन् । समूह ‘ए’ तर्फ आर्मी विजेता र पुलिस उपविजेता तथा समूह ‘बी’ तर्फ सुदूरपश्चिम विजेता र मधेश उपविजेता हुँदै सेमिफाइनल पुगे । आइतबार सेमिफाइनलमा आर्मी र मधेश तथा सुदूरपश्चिम र पुलिस क्लबबीच प्रतिस्पर्धा हुनेछन् ।
विराटनगर — गिरिजाप्रसाद कोइराला स्मृति चौथो राष्ट्रिय पुरुष हक्की प्रतियोगिताको सेमिफाइनलमा आर्मी, पुलिस, सुदूरपश्चिम र मधेश प्रदेश पुगेका छन् । समूह ‘ए’ तर्फ आर्मी विजेता र पुलिस उपविजेता तथा समूह ‘बी’ तर्फ सुदूरपश्चिम विजेता र मधेश उपविजेता हुँदै सेमिफाइनल पुगे । आइतबार सेमिफाइनलमा आर्मी र मधेश तथा सुदूरपश्चिम र पुलिस क्लबबीच प्रतिस्पर्धा हुनेछन् ।सहिद रंगशालामा शनिबार सुदूरपश्चिमले मधेशलाई ५–३ गोलले पराजित गरेको छ । सुदूरका दीपकराज जोशीले २, धिरेन्द्रबहादुर, शेरबहादुर चन्द र महेश नेपालीले १–१ गोल गरे । मधेसका विशाल क्षेत्री, रुपक दाहाल र रुपेश राईले १–१ गोल गरे । म्यान अफ द म्याच सुदूरका महेश नेपाली भए । अर्को खेलमा गण्डकी र कर्णाली प्रदेशले २–२ को बराबरी खेल्दै अंक बाँडे । दुवै लिग चरणबाट बाहिरिए । गण्डकीका संगम जेटी र असिम बाहकले गोल गरे । कर्णालीका जीवन राउतले २ गोल गरे । म्यान अफ द म्याच कर्णालीका जीवन राउत भए । शुक्रबार राति साबिक विजेता आर्मीले पूर्वविजेता गण्डकी प्रदेशलाई ८–१ ले पराजित गरेको छ । आर्मीका रोमन रानाले ३, काशीराजले २, देवसिंह धामी र प्रदीप राजवंशीले १–१ गोल गरे । गण्डकीका असिमले एक गोल फर्काए । म्यान अफ द म्याच आर्मीका नितिश न्यौपाने भए ।